ยูนิเซฟแสดงความยินดีกับรัฐบาลไทย หลังขยายโครงการเงินอุดหนุนเพื่อการเลี้ยงดูเด็กแรกเกิด
แถลงการณ์ของ โธมัส ดาวิน ผู้แทนองค์การยูนิเซฟ ประเทศไทยต่อมติคณะรัฐมนตรีเรื่องการขยายโครงการเงินอุดหนุนเพื่อการเลี้ยงดูเด็กแรกเกิด29มี.ค.2562ผู้สื่อข่าวได้รับแจ้งจากองค์การยูนิเซฟ ประเทศไทย ว่า องค์การยูนิเซฟขอแสดงความยินดีกับรัฐบาลไทยที่ได้ลงมติเห็นชอบการขยายโครงการเงินอุดหนุนเพื่อการเลี้ยงดูเด็กแรกเกิดให้ครอบคลุมเด็กจนถึงอายุ6ปีในครอบครัวยากจนที่มีรายได้ต่อปีไม่เกิน100000บาท ซึ่งแสดงถึงความมุ่งมั่นของรัฐบาลในการสนับสนุนให้เด็กทุกคนได้เริ่มต้นชีวิตอย่างดีที่สุด ผ่านการสร้างความมั่นคงทางรายได้แก่ครอบครัวที่มีเด็กเล็กมติคณะรัฐมนตรีซึ่งได้ประกาศเมื่อวันอังคารที่ผ่านมาถือเป็นก้าวสำคัญในการสร้างความเปลี่ยนแปลงอย่างเป็นรูปธรรมแก่ครอบครัวอีกจำนวนมากที่มีเด็กเล็ก โดยโครงการเงินอุดหนุนเพื่อการเลี้ยงดูเด็กแรกเกิดริเริ่มขึ้นเมื่อปี2558เพื่อให้เงินอุดหนุนรายเดือนแก่เด็กแรกเกิดจนถึงอายุ1ปีในครอบครัวยากจน จากนั้นในปี2559ได้ขยายให้ครอบคลุมเด็กอายุไม่เกิน3ปี และล่าสุดเป็น6ปี จนถึงปัจจุบันมีเด็กในครอบครัวยากจนที่ได้รับเงินอุดหนุนไปแล้วเกือบ700000คน และคาดว่าจะเข้าถึงเด็กในครอบครัวยากจนกว่า1.8ล้านคนภายในปี2567การขยายโครงการครั้งนี้เป็นการสนับสนุนให้ครอบครัวจำนวนมากสามารถดูแลลูกเล็กได้อย่างมีคุณภาพมากขึ้นในด้านโภชนาการและสุขภาพ ทั้งนี้หกปีแรกของชีวิตถือเป็นช่วงเวลาที่สำคัญที่สุดของการพัฒนาทั้งทางร่างกายและสติปัญญาของเด็ก การลงทุนในการพัฒนาเด็กช่วงนี้ถือเป็นการสร้างรากฐานของพัฒนาการในระยะยาวทั้งในด้านสุขภาพ โภชนาการ การเรียนรู้ และอาชีพในอนาคต ซึ่งเป็นประโยชน์ทั้งต่อตัวเด็กเองและต่อสังคมโดยรวมการประเมินผลโครงการล่าสุดพบว่าเงินอุดหนุนมีส่วนช่วยให้เด็ก ๆ ได้รับโภชนาการและการเลี้ยงดูที่ดีขึ้น สามารถเข้าถึงบริการที่จำเป็น ตลอดจนส่งเสริมศักยภาพของแม่อีกด้วย การศึกษาต่าง ๆ ยังแสดงให้เห็นว่าการลงทุนในการพัฒนาเด็กปฐมวัยถือเป็นหนึ่งในการลงทุนที่มีประสิทธิภาพที่สุดในการลดความยากจนและความเหลื่อมล้ำการขยายโครงการเงินอุดหนุนครั้งนี้ถือเป็นการนำโครงการเข้าไปสู่รูปแบบความเป็นถ้วนหน้ามากขึ้นอีกทั้งยังแสดงให้เห็นถึงความมุ่งมั่นของทางรัฐบาลในการช่วยให้เด็กจำนวนมากขึ้นได้รับประโยชน์จากโครงการ โดยทำผ่านการประสานกลไกสวัสดิการความคุ้มครองทางสังคมต่าง ๆ และปรับให้มีความสอดคล้องกับเกณฑ์รายได้ของบัตรคนจนมากขึ้น นอกจากนี้ ยังเป็นการส่งเสริมโครงการเงินอุดหนุนให้เป็นช่องทางหนึ่งของการพัฒนาทรัพยากรมนุษย์ อันจะนำไปสู่ความก้าวหน้าทางเศรษฐกิจและสังคมของประเทศต่อไปองค์การยูนิเซฟหวังเป็นอย่างยิ่งว่า รัฐบาลจะเดินหน้าขยายโครงการนี้อย่างต่อเนื่องจนเป็นรูปแบบถ้วนหน้าที่ครอบคลุมเด็กอายุต่ำกว่า6ปีทุกคนในที่สุด เพื่อให้มั่นใจได้จะไม่มีเด็กคนใดถูกทิ้งไว้ข้างหลัง โดยยูนิเซฟพร้อมสนับสนุนพันธมิตรทุกภาคส่วนในการดำเนินโครงการนี้อย่างมีประสิทธิภาพต่อไป
แถลงการณ์ของ โธมัส ดาวิน ผู้แทนองค์การยูนิเซฟ ประเทศไทย ต่อมติคณะรัฐมนตรีเรื่องการขยายโครงการเงินอุดหนุนเพื่อการเลี้ยงดูเด็กแรกเกิด 29 มี.ค.2562 ผู้สื่อข่าวได้รับแจ้งจาก องค์การยูนิเซฟ ประเทศไทย ว่า
โครงการเงินอุดหนุนเพื่อการเลี้ยงดูเด็กแรกเกิด,องค์การยูนิเซฟ